उस पर आरोप था कि वह अपने हिस्से के आवंटित पुरुष अर्थात् अपने पतिदेव के देह सुख के लिए दहेज में डबलबेड नहीं लाई, डबलबेड पर कोकापंडित के चौरासी आसनों की परीक्षा हेतु ब्ल्यू फिल्म देखने के लिए डी.वी.डी. और महंगा होम थियटर टी.वी. नहीं लाई, उसे पानी पी–पीकर कोसने के लिए परिवार वालों के फ़्रिज़ नहीं लाई। अपने आवंटित पुरुष की अंतिम स्त्री नहीं है वह। अपनी प्रेमिकाओं के साथ मौज–मस्ती और लांग ड्राइव पर जाने के लिए पति परमेश्वर हेतु कार नहीं लाई, अपने पूज्य पतिदेव के पृथ्वी के समस्त श्रेष्ठ सुख भोगने हेतु दहेज में मोटी रकम नहीं आई।